જેમાં તાલાળાના કોંગ્રેસના ધારાસભ્ય ભગવાનભાઇ બારડ, સોમનાથના ધારાસભ્ય વિમલભાઇ ચુડાસમા, ઉનાના પુંજાભાઇ વંશ અને કોડીનારના મોહનભાઇ વાળાની આગેવાનીમાં કલેકટર કચેરી ખાતે ઉપવાસ આંદોલન શરૂ કર્યુ હતું. આજે ઉપવાસ આંદોલનના બીજા દિવસે અધિક કલેકટર શ્રીએ તા.૩૧ માર્ચ સુધીમાં તમામ મગફળીની ટેકાના ભાવે ખરીદી લેવાની સરકારે ખાત્રી આપી હોવાનું જણાવી ધારાસભ્યોને પારણા કરાવ્યા હતા. આવી રીતે બે દિવસના ઉપવાસ આંદોલનનો અંત આવ્યો છે.